কোদালকাটি ইউনিয়ন বিএনপির সভাপতি আব্দুল হাকিম মাস্টার অভিযোগ করেন, সম্প্রতি ৭ নম্বর ওয়ার্ডের সদস্য (মেম্বার) প্রার্থী জাতীয় পার্টির পাপু মিয়া ও আওয়ামী লীগের তোতা মিয়ার সমর্থকদের মধ্যে সংঘর্ষ ঘটে। এখানে বিএনপির কোনো নেতাকর্মী জড়িত নয়। অথচ বিএনপির প্রার্থীকে নানাভাবে হুমকি ধমকি দেওয়া হচ্ছে। আওয়ামী লীগ নেতাকর্মীদের ভয়ে বিএনপির প্রার্থীর কর্মীরা গ্রামে গ্রামে ভোট চাওয়ার জন্য যেতে পারছে না। তাদের ভয়, থানায় অজ্ঞাত ৩০ জন আসামির মধ্যে ফাঁসিয়ে দেওয়া হতে পারে।